open-index/open-wikipedia-markdown huggingface dataset:
Nanotoru

**Nanotoru** on piklik õõneskeha läbimõõduga mõnest nanomeetrist kuni 100 nanomeetrini. Eriti suure tähtsusega ja hästi uuritud on süsiniknanotorud (lühend CNT, inglise keele sõnadest *carbon nanotube*), kuid on ka nanotorusid boornitriidist, titaandioksiidist, molübdeen- ja volframsulfiidist, samuti halogeniididest (nikkelkloriid, kaadmiumkloriid, kaadmiumjodiid).

Nanotorude tootmist ja võimalikku kasutamist uuritakse intensiivselt nanotehnoloogia raamides; juba aastaks2002 oli ilmunud umbes 3000 sellealast  uurimust.

## Omadused
Nanotorud võivad olla ühe- või mitmeseinalised. Seina võivad moodustada suletud ringidekujuline või spiraalitaoline struktuur. Torude otsad võivad olla avatud või suletud. Torud võivad olla tühjad või täidetud, näiteks süsiniktorud vedela pliiga. Vastavalt tootmistingimustele võivad nanotorud moodustada niite ja nende kimpe.

Nanotorude läbimõõt on enamasti mõni nanomeeter. Mitmeseinaliste torude  siseläbimõõt võib olla isegi 0,3 nm, seega vaid üks kümnetuhandik juuksekarva jämedusest. Nanotorude pikkus on tüüpiliselt mõned mikromeetrid, süsiniknanotorude pikkus aga võib ulatuda 20 sentimeetrini.

## Kasutamine
Nanotorustruktuuri suurepinnalisus ja väike eritakistus loob eeldused selle kasutamiseks elektrokeemias, näiteks superkondensaatorite, vesinikusalvestite ja päikeseelementide väljatöötamisel.

Nanotorude perspektiivne rakendusvaldkond on mikroelektroonika. Nimelt osutub võimalikuks valmistada elektroonikakomponente molekulaarsel tasemel, milleks ränil põhinev pooljuhtstruktuur pole kasutatav. Niisugused süsiniknanotorudest väljatransistorid teevad võimalikuks elektroonikalülituste (näiteks arvutite mäluseadmete) edasise miniaturiseerimise.
Süsiniknanotorudest väljatransistor

**Süsiniknanotorudest väljatransistor**, lühend CNTFET (inglise keele sõnadest *carbon nanotube field-effect transistor*), on väljatransistor, mille kanaliks on üksainus nanotoru või nende struktuur pikkusega mõni nanomeeter.  Niisugused transistorid on väiksemad kui senised ränil põhinevad isoleeritud paisuga väljatransistorid (MOSFET), ka on neil parem elektrijuhtivus ja seega suurem ümberlülituskiirus (vastavalt võimalik kõrgem taktsagedus). Niisugused väljatransistorid võivad hakata asendama ränistruktuure, kui on lahendatud mitmed tehnoloogiaprobleemid.

Esmakordselt avaldati uurimistulemused üheseinaliste nanotorude elektriliste omaduste kohta 1997. a.

## Vaata ka
*Süsiniknanotoru-arvuti

## Viited
Užukampis

**Užukampis** on Vilniuse linnaosa, mis asub linna edelaosas Paneriai valla territooriumil. Užukampis piirneb idas Vaidegiaiga ja kagus Dobrovolėga.

Linnaosa on kujunenud samanimeline küla idapoolsesse Vilniusega liidetud ossa. Sealsed alad liideti Vilniusega aastal 1996.

## Elanikkond


* 124 (1959)
* 120 (1970)

* 73 (1979)
* 67 (1989)


## Viited
Alberto Bachelet

**Alberto Arturo Miguel Bachelet Martínez** (27. aprill 1923 Santiago – 12. märts 1974 Santiago) oli Tšiili sõjaväelane (lennuväe brigaadikindral) ja diplomaat.

Ta oli Tšiili sõjaväes alates 1940. aastast.

Ta oli aastatel 1962–1972 Tšiili sõjaväeatašee Ameerika Ühendriikides.

Pärast Augusto Pinocheti sõjaväelist riigipööret 11. septembril 1973 vahistati ja vangistati teda korduvalt, sest ta oli sõjaväelise riigipöörde vastu. Ta suri südamerabandusse järgekordse vangistuse ajal.

## Isiklikku
Tema abikaasa oli alates 1945. aastast arheoloog Ángela Jeria. Neil on poeg Alberto ja tütar Michelle, viimane on kaks korda olnud Tšiili president.

## Välislingid
Raivo Öpik

** Raivo Öpik** (sündinud 15. augustil 1953) on eesti jurist ja politseiametnik. 

Ta on õppis aastatel 1971–1976 Tartu Riikliku Ülikoolis õigusteadust (lõpetas).

## Ametikohad
* 1999–... Sisekaitseakadeemia, lektor 
* 1.01.2003–31.12.2007 Sisekaitseakadeemia Kriminaalmenetluse instituut – juhataja
* 1.01.1999–31.12.2003 Sisekaitseakadeemia Politseikolledž – direktor
* 1.01.1998–31.12.1999 Politseiameti kriminaalosakond – politseiasedirektor
* 1.01.1996–31.12.1998 PA Keskuurimisbüroo – politseiasedirektor
* 1.01.1995–31.12.1996 PA Keskuurimisbüroo – direktor
* 1.01.1993–31.12.1995 PA Keskuurimisbüroo Tartu Uurimisbüroo – asedirektor
* 1.01.1991–31.12.1993 Eesti Uurimisameti Transpordi Uurimisbüroo – uurija
* 1.01.1986–31.12.1991 Transpordi Siseasjade osakond – vanemuurija
* 1.01.1976–31.12.1986 Kohtla-Järve SAO uurimisjaoskond ja Tartu SAO uurimisjaoskond – uurija

## Viited
Jefim Berkovitš

**Jefim Berkovitš** (sündinud 11. juunil 1937 Beršadi linnas Ukraina NSVs) on Eesti tehnikateadlane.

## Haridus
Lõpetas Lvovi Polütehnilise Instituudi elektrotehnika teaduskonna 1959; aspirant Moskva Elektrotehnika Instituudis.

## Teaduskraad ja kutse
Tehnikateaduste kandidaat (Moskva Elektrotehnika Instituut) 1975; tehnikateaduste doktor (Ukraina TA Elektrodünaamika Instituut) 1990; professor 1996. 

## Teenistus
Suunati M. I. Kalinini nim Tallinna Elektrotehnikatehasesse (hiljem firma ESTEL) 1966; töötanud büroo- ja osakonnajuhatajana.
TTÜs 1996/1997: elektriajamite ja jõuelektroonika instituudi elektriajamite ja elektrivarustuse erakorraline professor 1996/1997.

## Teadustöö põhisuunad
Jõuelektroonika. Avaldanud publikatsioone, omab autoritunnistusi.

## Teadusorganisatoorne ja -administratiivne tegevus
Tegelenud pooljuhtmuundurite loomise ja seeriaviisilise tootmise juhtimisega; oli venekeelse erialaajakirja toimetuse liige 1971–1991.

## Viited
Total Analysis System

**Total Analysis System** (TAS) kirjeldab automatiseeritud seadet, mis sisaldab kõiki vajalikke etappe proovi keemiliseks analüüsiks, näiteks proovi võtmine, proovi transport, filtreerimine, lahjendamine, keemilised reaktsioonid, eraldamine ja avastamine.

Uus suundumus on tänapäeval mikro-totaalanalüüsi süsteemide (µTAS) loomine. Selline süsteem vähendab kogu laboratooriumi kiibisuuruseks *[[lab-on-a-chip]]* süsteemiks. Väga väikeste mõõtmete tõttu saab sellise süsteemi paigutada proovivõtukoha lähedale. Samuti võib see olla väga kuluefektiivne, arvestades kiibitehnoloogiaid, proovide suurust ja analüüsi aega. See vähendab ka laboripersonali kokkupuudet mürgise kemikaaliga, mis on täiendav eelis võrreldes tavapäraste tehnikatega. Selle tehnoloogia teine eelis on see, et kasutuskohajärgsed diagnostikakomplektid ei vaja epideemiate ajal kvalifitseeritud tehnikuid ja aitavad seega päästa miljoneid elusid.
Infotöötlus

**Infotöötlus**, informaatikas **info töötlemine** on (andmete kogumine, sisestamine, programmide vahendusel teisendamine, talletamine) automaattöötlusvahenditega, eeskätt arvutitega.

## Viited
Hufvudstadsbladet

**Hufvudstadsbladet** (rootsi keeles 'pealinna ajaleht', lühend **HBL**) on Helsingis avaldatav Soome suurima levikuga rootsikeelne ajaleht.

## Välislingid
Maksõm Mõrhorodskõi

**Maksõm Mõrhorodskõi** (ukraina keeles *Максим Вікторович Миргородський*; sündinud 27. septembril 1979) on Ukraina sõjaväelane. 

## Sõjaväeteenistus
Ukraina dessantvägede ülem 9. augustist 2021 kuni 11. veebruarini 2024.

## Auastmed
* 2018 - polkovnik
* 2021 - brigaadikindral
* 2022 - kindralmajor

## Autasud
* 2015 - Bohdan Hmelnõtskõi ordeni I järk

## Viited
Nisouri väljaku veresaun

**Nisouri veresaun** toimus 16. septembril 2007, kui eraturvafirma Blackwater (tänapäeval Academi) töötajad, kes osutasid teenuseid Ameerika Ühendriikide valitsusele, avasid tule Iraagi tsiviilisikute pihta. Ameerika Ühendriikide saatkonna konvoid saatnud turvatöötajate tules sai Bagdadi Nisouri väljakul surma 17 ning vigastada 20 inimest. Juhtum halvendas Iraagi-USA suhteid ning tekitas iraaklaste seas nördimust. Aastal 2014 mõistis USA föderaalkohus neli Blackwateri töötajat süüdi, detsembris 2020 andis Donald Trump neile kõigile armu.

Blackwateri valvurite väitel sattus konvoi varitsusse ning tuli avati kolonni kaitseks. Iraagi föderaalvalitsuse ja politsei uurija Faris Saadi Abduli sõnul tulistati põhjuseta. Päev pärast juhtunut peatati Blackwateri luba Iraagis tegutsemiseks. Ameerika Ühendriikide Riigidepartemangu väitel "hukkusid süütud inimesed" ning The Washington Posti andmetel kinnitas sõjaväeuurimine "Iraagi valitsuse süüdistusi Blackwateri pihta". Iraagi valitsus lubas Blackwaterit karistada. Veresauna tõttu algatati vähemalt viis uurimist, millest üht viis läbi Föderaalne Juurdlusbüroo (FBI). FBI uurimine kinnitas, et 17 tapetud iraaklasest vähemalt 14 olid täiesti süütud.

## Viited
Viktor Gyökeres

**Viktor Einar Gyökeres** (sündinud 4. juunil 1998) on Rootsi jalgpallur, kes mängib ründajana Inglismaa kõrgliigaklubis Arsenal ja Rootsi jalgpallikoondises.

2015. aastal debüteeris ta Rootsi esiliiga klubis IF Brommapojkarna. 2017. aasta hooajal lõi ta Rootsi esiliigas 13 väravat.

2018. aasta jaanuaris liitus ta Inglismaa kõrgliigaklubiga Brighton & Hove Albion, kuid klubi põhimeeskonnas sai ta mänguaega ainult Inglismaa karikavõistlustel ja liigakarikavõistlustel. Ainsa värava lõi ta Brightoni meeskonnas 17. septembril 2020 EFL Cupi mängus FC Portsmouthi vastu. Hooajal 2019–2020 oli ta laenul Saksamaa esiliigaklubis FC St. Pauli, kus 26 liigamänguga jäi tema arvele seitse väravat, ning hooajal 2020–21 Inglismaa esiliigaklubides Swansea City ja Coventry City. 2019. aasta juulis sõlmis ta Coventry Cityga püsiva lepingu. Hooajal 2021/22 lõi Gyökeres Coventry Citys mängides Inglismaa esiliigas 17 väravat ja 2022/23 hooajal 21 väravat. Lisaks oli Gyökeres hooajal 2022/23 Sunderlandi mängija Jack Clarke'i kõrval liigas enim väravasööte andnud mängija (12). Hooaja lõpus valiti ta Inglismaa esiliiga hooaja sümboolsesse koosseisu.

2023. aasta juulis sõlmis ta viieaastase lepingu Lissaboni Sportinguga. 12. augustil 2023 lõi ta Portugali kõrgliiga hooaja avamängus kaks väravat Vizela vastu.

Ta lõi Sportingu eest 102 mängus 97 väravat. Sportingus võitis ta kaks kõrgliiga karikat ja ühe domestilise karika.

2025. aasta juulis sõlmis ta lepingu Londoni Arsenaliga. Arsenali särgis lõi ta oma esimesed kaks väravat Leeds Unitedi vastu mängus, mis lõppes seisuga 5-0.

Rootsi jalgpallikoondises debüteeris Gyökeres 8. jaanuaril 2019 mängus Soome vastu. Koondisekarjääri esimese värava lõi ta kolm päeva hiljem sõprusmängus Islandi vastu.

Ta on Ungari päritolu.

## Viited
Fabiano Ribeiro de Freitas

**Fabiano Ribeiro de Freitas** (sündinud 29. veebruaril 1988 Mundo Novos) on Brasiilia jalgpallur, kes mängib väravavahina Küprose kõrgliiga klubis AC Omonia.

2006. aastal liitus ta São Pauloga. Klubi põhimeeskonnas debüteeris ta Brasiilia kõrgliigas 2007. aasta oktoobris mängus Fluminense vastu. Aastatel 2009–2010 oli ta laenule Brasiilia madalamate liigade klubides, sh 2010. aastal Brasiilia esiliiga klubis América-RN.

2011. aasta juunis sõlmis ta lepingu Portugali kõrgliiga klubiga S.C. Olhanense.

2012. aasta mais siirdus ta Portugali suurklubisse FC Porto. Ta oli Portos põhiliselt varuväravavaht. Kõige enam sai ta mänguaega hooajal 2014–15, mil ta käis Portugali kõrgliigas väljakul 27 mängus. Aastatel 2015–2017 oli ta Portost laenul Türgi kõrgliiga klubis Fenerbahçe, kuid ta täitis ka seal põhiliselt varuväravavahi rolli.

2019. aasta oktoobris liitus ta Omoniaga. Hooajal 2020–21 tuli ta klubiga Küprose meistriks.
Hiina-Tšiili suhted

Hiina Vabariik ja Tšiili olid diplomaatilistes suhtes alates 1931. aastast.

Hiina RV ja Tšiili sõlmisid suhted Salvador Allende marksistliku valitsuse ajal detsembris 1970 nn ühe Hiina põhimõtte alusel. Tšiili oli teine riik Ladina-Ameerikas (Kuuba järel), mis tunnustas Hiina RV-d.

Allende valitsuse ajal (jaanuaris 1973) külastas Pekingit ja kohtus Zhou Enlaiga Tšiili välisminister Clodomiro Almeyda, Sotsialistliku Partei poliitik, keda peeti suhteliselt lähedaseks maoistlikele positsioonidele. Zhou soovitas Tšiili vasakpoolsetel vähendada sotsialistlike reformide tempot, pidadeks mõnda neist enneaegseks.

Hiina oli üks kahest kommunistlikust riigist (Rumeenia kõrval), mis ei katkestanud diplomaatilisi suhteid Pinocheti Tšiiliga: suhted olid stabiilsed ning põhinesid majanduslikul koostööl ja üksteise sisemistesse poliitilistesse küsimustesse mittesekkumise printsiibil. Mitmed Tšiili ministrid külastasid sõjaväediktatuuri ajal Hiinat, Hiina välisminister Wu Xueqian külastas Tšiilit 1987.

## Viited ja märkused
Achraf Hakimi

**Achraf Hakimi Mouh** (araabia keeles أشرف حكيمي موح‎; sündinud 4. novembril 1998 Madridis) on Maroko jalgpallur, kes mängib kaitsjana Prantsusmaa kõrgliiga klubis Paris Saint-Germain ja Maroko jalgpallikoondises.

2006. aastal liitus ta Madridi Reali noorteakadeemiaga. Hooajal 2016–17	debüteeris ta Madridi Reali reservmeeskonnas Hispaania tugevuselt kolmandas liigas. Hispaania kõrgliigas debüteeris Hakimi 1. oktoobril 2017 mängus RCD Espanyoli vastu. Esimese värava lõi ta Hispaania kõrgliigas sama aasta 9. detsembril mängus Sevilla vastu. Aastatel 2018–2020 mängis Hakimi laenul Saksamaa kõrgliiga klubis Dortmundi Borussia.

Hooajal 2020–21 mängis Hakimi Itaalia kõrgliiga klubis Milano Internazionale ja tuli samal hooajal klubiga Itaalia meistriks.

2021. aasta juulis sõlmis ta viieaastase lepingu Paris Saint-Germainiga.

Maroko jalgpallikoondises debüteeris Hakimi 11. oktoobril 2016 mängus Kanada vastu. Koondisekarjääri esimese värava lõi ta 1. septembril 2017 MM-i valikmängus Mali vastu. Hakimi on kuulunud Maroko koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel.

## Saavutused
;Madridi Real
*Supercopa de España: 2017
*UEFA Meistrite Liiga: 2017–18
*UEFA Superkarikas: 2017
*Klubide maailmameistrivõistlused: 2017
;Dortmundi Borussia
*DFL-Supercup: 2019
;Milano Inter
*Serie A: 2020–21

## Välislingid
Christian Friedrich Ludwig Buschmann

**Christian Friedrich Ludwig Buschmann** (17. juuni 1805 – 1. oktoober 1864) oli Saksa pillimeister.

Paljud uurijad on Buschmanni pidanud akordioni leiutajaks, viidates tema 1822. aasta patendile pillile nimega Handäoline. Samas on mitmed teised pidanud akordioni leiutajaks Viinis tegutsenud armeenlast Cyrill Demiani, kelle 1829. aastal saadud patendist, mis kujutas endast Buschmanni Händoline'i edasiarendust, tuleneb ka instrumendi nüüdisaegne nimetus.

## Viited

## Välislingid
*
Pavel Darie

**Pavel Darie** (6. november 1930 Prajila – 19. november 2015) oli Moldova luuletaja, proosakirjanik ja tõlkija.

Aastail 1950–1955 õppis Darie Moskvas Maksim Gorki nimelises Kirjandusinstituudis.

Ta töötas ajalehe Kolhoznik Moldavii toimetajana, nädalalehe Kultura Moldavii osakonnajuhatajana ning kirjastuse Karta moldovenjaske peatoimetajana.

1954. aastal debüteeris ta lasteluule kogumikuga "Mis oli metsas?", 1959 ilmus luule- ja proosaraamat lastele "Sputnik – meie täht" ning 1962 "Nisutera lugu". Ta avaldas ka mitu luulekogu ja muinasjutu "Nisutera".

Eesti keeles on ilmunud 1963. aastal tema värssjutustus "Nisuterake" (tõlkinud Heljo Mänd) ja 1975. aastal luulekogu "Emaarmastus" (tõlkinud Leelo Tungal).

Darie tõlkis moldaavia keelde Eduard Vilde romaani "Külmale maale", samuti Ivan Turgenevi, Jevgeni Vinokurovi, Janka Kupala, mitme itaalia, prantsuse, india jt kirjaniku teoseid.

Pavel Darie pälvis Moldova kirjanike liidu preemia ning 1988. aastal riikliku kirjastuskomitee auhinna india eepose "Rāmājana" tõlke eest.

Ta on maetud Chișinău katoliku kalmistule.

## Viited
Buturlinovka

**Buturlinovka** on linn Venemaal Voroneži oblastis, Buturlinovka rajooni keskus. Asub Osseredi jõe ääres, Voronežist 195 km kagus.

Asula rajati 1740. aastal slobodaana. Linnaõigused sai 1917. aastal.

2020. aastal oli linnas 24 007 elanikku.

## Viited

## Välislingid

*Linna koduleht
Pavlovsk (Voroneži oblast)

**Pavlovsk** on linn Venemaal Voroneži oblastis, Pavlovski rajooni keskus. Asub Doni vasakul kaldal, Osseredi jõe suudmes, Voronežist 156 km kagus.

Asula tekkis 1709. aastal Peeter I käsul rajatud laevatehase ja kindluse juurde. Kindluse ehitasid Poltava lahingus vangi langenud Rootsi sõjavangid. Linnaõigused sai asula 1779. aastal.

2020. aastal oli linnas 24 453 elanikku.

## Viited

## Välislingid

*Linna koduleht
Povorino

**Povorino** on linn Venemaal Voroneži oblastis, Povorino rajooni keskus. Asub 220 km Voronežist kagus.

Linn rajati 1870. aastal valminud raudteejaama juurde. Linnaõigused sai 1954. aastal.

## Viited

## Välislingid

* http://povorinosity.ru/
Alliklepa sadam

**Alliklepa sadam** (sadamakood EE ALI) on sadam Harju maakonnas Lääne-Harju vallas Alliklepa külas. Sadamat peab Alliklepa Sadam OÜ. Sadamakapten on Märt Rask.

Sadamateenuseid osutatakse vaid alla 24-meetrise kogupikkusega veesõidukitele (väikesadam). Sadama navigatsiooniperiood algab 01.05 ja kestab kuni 30.09.

Sadam suudab teenindada väikelaevu pikkusega kuni 12,2 meetrit ja süvisega kuni 1,9 m. Sadamas on 24 kaikohta.

## Viited

## Välislingid
*Alliklepa sadam Sadamaregistris
*Alliklepa sadam, koduleht
*TEGUSAD VÄIKESADAMAD | Endine riigikohtu esimees pani kõik säästud sadamasse: Eesti ei ole veel mereriik, arileht.delfi.ee, 10.08.2021
EKNK Lootuse Küla kogudus

**Eesti Kristliku Nelipühi Kiriku Lootuse Küla Kogudus** on nelipühi kogudus Laitses, koosolekud toimuvad pühapäeviti kell 11.00 ja palveteenistused kolmapäeviti 19.00.

Koguduse pastor on Märt Vähi, kaasa aitavad pastor Roman Lunjov ja diakon Raiman Kukk.

## Vaata ka
* Nextstep Piiblikool

## Viited

## Välislingid
* EKNK Lootuse Küla Kogudus
2002. aasta Eesti-Soome maavõistlus poksis

**[[Eesti]]–[[Soome]] 2002. aasta [[Eesti-Soome maavõistlused poksis|maavõistlus]] [[poks]]is** toimus 18. mail Heinolas. Võisteldi 10 kehakaalus. Soome võitis 6:4.

Helveskaal (kuni 48&nbsp;kg): Sami Hautamäki (Soome) – Anton Kukolev (Eesti) tulemus on teadmata

Kärbeskaal (kuni 51&nbsp;kg): Pasi Silvennoinen (Soome) – Nikolai Zaitsev (Eesti) tulemus on teadmata

Sulgkaal (kuni 57&nbsp;kg): Jussi Koivula (Soome) – Roman Pavlenko (Eesti) tulemus on teadmata

Kergekaal (kuni 60&nbsp;kg): Igor Agejev (Eesti) – Mika Seppä (Soome) tulemus on teadmata

I kergekeskkaal (kuni 63,5&nbsp;kg): Albert Starikov (Eesti) – Sampo Sorri (Soome) tulemus on teadmata

II kergekeskkaal (kuni 67&nbsp;kg): Aleksandr Grigorjev (Eesti) – Riku Lumberg (Soome) tulemus on teadmata

I keskkaal (kuni 71&nbsp;kg): Jari Fyhr (Soome) – Ilja Aleksejev (Eesti) tulemus on teadmata

Poolraskekaal (kuni 81&nbsp;kg): Jani Rauhala (Soome) – Deniss Kondrašov (Eesti) tulemus on teadmata

Raskekaal (kuni 91&nbsp;kg): Juha Ruokola (Soome) – Aleksei Zolotenko (Eesti) tulemus on teadmata

Üliraskekaal (üle 91&nbsp;kg): Tambet Leetsi (Eesti) – Janne Katajisto (Soome) tulemus on teadmata
Ärikonsultant

**Ärikonsultant** ehk **ärinõustaja** on inimene, kes annab nõu ettevõte või äriprotsessi juhtimiseks ja kulgemiseks.

## Vaata ka
*ärianalüütik
Jan Lecjaks

**Jan Lecjaks** (sündinud 9. augustil 1990 Plzeňis) on Tšehhi jalgpallur, kes mängib vasakkaitsjana Küprose kõrgliiga klubis AC Omonia.

Ta alustas klubikarjääri kodulinna klubis Plzeňi Viktoria, debüteerides Tšehhi kõrgliigas hooajal 2007–08. Hooajal 2010–2011 mängis ta laenul Belgia kõrgliiga klubis RSC Anderlecht.

2011. aasta juulis liitus ta Šveitsi kõrgliiga klubiga BSC Young Boys. 2013. aastal mängis ta laenul Norra kõrgliiga klubis Vålerenga.

2017. aasta juunis sõlmis ta kolmeaastase lepingu Horvaatia kõrgliiga klubiga Zagrebi Dinamo. Hooajal 2017–18 tuli ta Dinamoga Horvaatia meistriks. Hooajal 2018–19 oli ta laenul teises Horvaatia kõrgliiga klubis, NK Lokomotivas.

2019. aastal liitus ta Omoniga. Hooajal 2020–21 tuli ta klubiga Küprose meistriks.

Aastatel 2006–2012 mängis Lecjaks Tšehhi noortekoondistes, osaledes muuhulgas 2009. aastal Tšehhi kuni 20-aastaste koondisega juunioride maailmameistrivõistlustel ja 2010. aastal Tšehhi kuni 21-aastaste koondisega Euroopa omavanuste meistrivõistlustel.

## Saavutused
;Plzeňi Viktoria
*Tšehhi karikas: 2009–10
;Anderlecht
*Belgia superkarikas: 2010
;Zagrebi Dinamo
*Prva HNL: 2017–18
*Horvaatia superkarikas: 2018
;Omonia
*Küprose kõrgliiga: 2020–21
*Küprose superkarikas: 2021
Tomáš Hubočan

**Tomáš Hubočan** (sündinud 17. septembril 1985 Žilinas) on Slovakkia jalgpallur, kes mängib kaitsjana Slovakkia kõrgliiga klubis AC Omonia ja Slovakkia jalgpallikoondises.

Ta alustas klubikarjääri kodulinna klubis MŠK Žilina, debüteerides Slovakkia kõrgliigas hooajal 2004–05.

2008. aasta veebruaris siirdus ta Venemaa kõrgliiga klubisse Peterburi Zenit. Zenitiga tuli ta kaks korda Venemaa meistriks. Aastatel 2014–2016 mängis ta Venemaa kõrgliigas Moskva Dinamo ridades.

2016. aastal liitus ta Prantsusmaa kõrgliiga klubiga Marseille Olympique. Hooajal 2017–18 oli ta laenul Türgi kõrgliiga klubis Trabzonspor. 2019. aastal siirdus ta Omoniasse, kellega tuli hooajal 2020–21 Küprose meistriks.

Slovakkia jalgpallikoondises debüteeris Hubočan 11. detsembril 2006 mängus Araabia Ühendemiraatide vastu. Ta on kuulunud Slovakkia koondisse 2016. ja 2021. aasta Euroopa meistrivõistlustel.

## Saavutused
;MŠK Žilina
*Slovakkia Superliga: 2003–04, 2006–07
;Peterburi Zenit
*Premjer Liga: 2010, 2011–12
*Venemaa karikas: 2009–10
*Venemaa superkarikas: 2008, 2011
;Omonia
*Küprose kõrgliiga: 2020–21
*Küprose superkarikas: 2021
Shehu Abdullahi

**Shehu Usman Abdullahi** (sündinud 12. märtsil 1993 Sokotos) on Nigeeria jalgpallur, kes mängib kaitsva poolkaitsja või paremkaitsjana Küprose kõrgliiga klubis AC Omonia.

Ta alustas klubikarjääri Nigeerias.

Aastatel 2014–2015 mängis ta Kuveidi klubis Qadsia, 2015–2016 Portugali kõrgliiga klubis União da Madeira, 2016–2018 Küprose kõrgliiga klubis Famagusta Anórthosis ja 2018–2020 Türgi klubis Bursaspor. Omoniaga liitus ta 2020. aasta septembris. Hooajal 2020–21 tuli ta Omoniga Küprose meistriks.

Nigeeria jalgpallikoondises debüteeris Abdullahi 2014. aastal. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel. 2016. aasta suveolümpiamängude jalgpalliturniiril võitis ta Nigeeria olümpiameeskonnaga pronksmedali.

## Saavutused
;Qadsia
*Kuwait Emir Cup: 2014–15
*Kuwait Super Cup: 2014
*AFC karikas: 2014
;Omonia
*Küprose kõrgliiga: 2020–21
*Küprose superkarikas: 2021

## Välislingid
Kallis Mari (aurik)

**Kallis Mari** on Haapsalu linnale kuuluv ja sihtasutuse Haapsalu ja Läänemaa Muuseumid poolt kasutatav aurumasinaga väike veesõiduk (aurupaat või aurukaater).

Teadaolevalt on tegemist tänaseks ainsa kasutuses ja sõidukorras aurujõuseadmega veesõidukiga Eestis.

## Ajalugu
Alus (varasemad nimed "Varparen" ja "Stjärn") on ehitatud 1955. aastal Rootsis ja ostetud Eestisse Haapsalu linnavalitsuse poolt lõbusõitudeks 2014. aastal. Haapsalu linnavalitsus maksis paadi eest 90 000 eurot, millest suurem osa läks vahendajafirmale renoveerimistöödeks. Soetamist rahastati peamiselt Eesti-Läti projekti Riverways programmi osana.

## Kirjeldus
* Pikkus: 7,4 m
* Laius: 2,1 m
* Süvis: 0,75 m
* Jõuseade: 4 hj aurumootor
* Reisijaid: 10
* Meeskond: 2

## Välislingid
* Salm.ee: Aurupaadi lugu
* Mercell.com
Mix Diskerud

**Mikkel Morgenstar Pålssønn Diskerud** (sündinud 2. oktoobril 1990 Oslos) on Norras sündinud USA jalgpallur, kes mängib poolkaitsjana Küprose kõrgliiga klubis AC Omonia.

Ta alustas klubikarjääri Norra klubis Stabæk, debüteerides Norra kõrgliigas 2009. aastal. Hiljem on ta klubikarjääri jooksul mänginud veel Belgia kõrgliiga klubis Gent, Norra kõrgliiga klubis Rosenborg, Major League Socceri klubis New York City, Rootsi kõrgliiga klubides IFK Göteborg ja Helsingborgs, Lõuna-Korea klubis Ulsan Hyundai ning Türgi kõrgliiga klubis Denizlispor. Omoniga liitus ta 2021. aasta juulis.

Aastatel 2010–2016 mängis Diskerkud USA jalgpallikoondises kokku 38 korda ja lõi kuus väravat. 2013. aastal võitis ta koondisega CONCACAF Gold Cup'i. Ta kuulus USA koondisse ka 2014. aasta maailmameistrivõistlustel.
Hebert Conceição

**Hebert Wilian Carvalho da Conceição Sousa** (sündinud 28. veebruaril 1998 Salvadoris Bahia osariigis) on Brasiilia poksija.

Ta sai keskkaalus (kuni 75 kg) 2021. aasta Tōkyō olümpiamängude poksivõistlustel kuldmedali ja tuli olümpiavõitjaks.

Ta sai keskkaalus (kuni 75 kg) 20. maailmameistrivõistlustel (Jekaterinburg 2019) pronksmedali, kaotades poolfinaalis hilisemale kuldmedalivõitjale ja maailmameistrile Gleb Bakšile (Venemaa) ning jäädes edasisest medaliheitlusest välja.

## Viited

## Välislingid

*Olympedia
*BoxRec
Éric Bauthéac

**Éric Bauthéac** (sündinud 24. augustil 1987 Bagnols-sur-Cèze'is) on Prantsusmaa jalgpallur, kes mängib ründava poolkaitsjana Küprose kõrgliiga klubis AC Omonia.

Aastatel 2007–2010 mängis ta AS Cannes'is. Prantsusmaa kõrgliigas mängis ta esmakordselt hooajal 2011–12 Dijoni meeskonnas. Aastatel 2012–2015 mängis ta Prantsusmaa kõrgliigas Nice'i ja 2015–2017 Lille'i ridades.

Aastatel 2017–2019 mängis ta Austraalia kõrgliiga klubis Brisbane Roar. 22. veebruaril 2019 lõi ta mängus Central Coast Marinersi vastu värava, mis valiti Austraalia kõrgliiga hooaja 2018–19 parimaks väravaks.

2019. aasta juulis sõlmis ta lepingu Omoniaga. Hooajal 2020–21 tuli ta klubiga Küprose meistriks.

## Viited
Christopher Hitchens

**Christopher Eric Hitchens** (13. aprill 1949 – 15. detsember 2011) oli inglise-ameerika intellektuaal ja kriitik ühiskondlikel-poliitilistel teemadel. Ta väljendas end peamiselt autori, ajakirjaniku, oraatori ja kolumnistina. Ta kirjutas ja toimetas üksi või koostöös üle 30 raamatu, sealhulgas viis esseed kultuuri, poliitika ja kirjanduse teemal.

Kuna ta oli ahelsuitsetaja ja tarvitas tihti alkoholi, suri ta söögitoruvähki.

## Välislingid
*
Bernina kuru

**Bernina kuru** (2328 m) (itaalia: *Passo del Bernina*) on kõrge mäekuru Alpide Bernina mäestikus, Ida-Šveitsi Graubündeni kantonis. See ühendab kuulsa kuurortlinna Sankt Moritzi Engadini orus itaaliakeelse Val Poschiavoga, mis lõpeb Itaalia Tirano linnas Valtellinas. Kuru asub mõni kilomeeter Piz Berninast idas ja Val Minorist lõunas.

Bernina kuru ületavad nii Hauptstrasse 29 maantee kui ka Bernina raudteeliin, kus Churi ja Tirano vahel tegutseb aasta läbi populaarne turismirong Bernina ekspress. Rong ületab kuru maanteest läänes veidi madalamal kõrgusel (2253 m; Ospizio Bernina juures) – see on kõrgeim haarderaudtee marsruut Euroopas.

Kurul asuvad Lago Bianco, Lej Nair ja Lej Pitschen.

## Ajalugu

Kuru oli keskajal oluline kaubatee üle Alpide. 1410. aastal leppisid mitmed kogukonnad kurust põhjas ja lõunas kokku töötada koos selle säilitamiseks. 1512. aastal tungisid Kolm Liigat ja nende Šveitsi liitlased Bernina kuru kaudu Valtellina piirkonda. Sel ajal on esmamainitud teed üle kuru. See oli Poschiavost Pontresinasse u 32 km pikk.

Maantee ehitus algas 1842. aastal. Töid juhatas Rudolf Albertini (1821–1896) Zuozist. Tööd lõpetati 1865. aastal ja avati ka haigla (2307 m). Sellest ajast on teed mitu korda laiendatud, 1965. aastast on see avatud aasta läbi, kuigi seal on kaheksa kuud aastast lumine.

## Galerii


Pilt:Bernina Pass (& Lago Bianco).JPG|Bernina kuru ja Lago Bianco
Pilt:Over the Bernina Pass.JPG|Bernina kuru talvel rongiga
Muretto kuru

**Muretto kuru** (itaalia: *Passo del Muretto*) (2562 m) on kõrge mäekuru Alpides Šveitsi ja Itaalia vahelisel piiril. See ühendab Malojat Šveitsi Graubündeni kantonis Chiesa in Valmalencoga Itaalia Lombardia piirkonnas. Kuru asub Monte del Forno (Bregaglia mäestik) ja Piz Fedozi (Bernina mäestik) vahel.

Üle kuru läheb jalgrada.
Mera

**Mera** (lombardi *Maira*) on jõgi Šveitsis ja Itaalias. 

Selle lähe on Piz Mungiroi lähedal Šveitsi Graubündeni kantonis. Algul voolab jõgi itta Maloja kuru suunas, seejärel pöördub läände ja kulgeb läbi Val Bregaglia (saksa *Bergell*) ja ületab Castasegnas (Dogana) juures Šveitsi-Itaalia piiri. 

Piuro lähedal suubub Merasse Acquafraggia jõgi. Seejärel pöördub Mera Chiavenna juures lõunasse, vahetult enneseda, kui parempoolne lisajõgi Liro liitub sellega Prata Camportaccio piirkonnas. Lõpuks suubub Mera Como järve Sorico juures Como provintsis.

Jõe kogupikkus on ligikaudu 50 km ning see on oluline nii Val Bregaglia kui ka Valchiavenna orgude veesüsteemi osa.

## Viited
Jordi Gómez

**Jordi Gómez García-Penche** (sündinud 24. mail 1985 Barcelonas) on Hispaania jalgpallur, kes mängib poolkaitsjana Küprose kõrgliiga klubis AC Omonia. Ta on klubi meeskonna kapten.

Ta alustas klubikarjääri FC Barcelonas. Aastatel 2005–2007 mängis ta klubi reservmeeskonnas Hispaania tugevuselt kolmandas liigas. Barcelona põhimeeskonnas mängis ta ainsal korral 11. jaanuaril 2006, kui Hispaania karikavõistlustel kohtuti Zamoraga.

2007. aastal liitus ta RCD Espanyoliga, kuid sealgi sai ta mänguaega enam klubi reservmeeskonnas. Espanyoli põhimeeskonnas pääses Gómez Hispaania kõrgliigas väljakule kolmes mängus.

Aastatel 2008–2017 mängis Gómez Inglismaal, kuuludes sellistesse klubidesse nagu Swansea City (2008–2009), Wigan Athletic (2009–2014 ja 2016–2017), Sunderland (2014–2016) ja Blackburn Rovers (2016). Hooajal 2008–09 valiti Gómez Inglismaa esiliiga sümboolsesse koosseisu. 2009. aastal valiti ta Swansea City aasta mängijaks ja 2014. aastal Wigan Athleticu aasta mängijaks. 2013. aastal võitis ta Wigan Athleticuga Inglismaa karikavõistlused.

Hooaja 2016–17 teises pooles mängis Gómez Hispaania esiliiga klubis Rayo Vallecano. 2017. aasta juulis sõlmis ta kaheaastase lepingu Bulgaaria kõrgliiga klubiga Sofia Levski. 2018. aasta augustis liitus ta Omoniaga. Hooajal 2020–21 tuli ta Omoniga Küprose meistriks.

## Saavutused
;Wigan Athletic
*FA Cup: 2012–13
;Omonia
*Küprose kõrgliiga: 2020–21
*Küprose superkarikas: 2021

## Välislingid
Henning Berg

**Henning Stille Berg** (sündinud 1. septembril 1969 Eidsvollis) on Norra jalgpallitreener ja endine jalgpallur.

Jalgpallurina oli tema positsioon kaitsja. Tema mängijakarjäär kestis aastatel 1986–2004. Klubikarjääri jooksul mängis ta Norra klubides KFUM (1986–1988), Vålerenga (1988–1991) ja Lillestrøm (1992–1993), Inglismaa klubides Blackburn Rovers (1993–1997 ja 2000–2003) ja Manchester United (1997–2000) ning Šotimaa klubis Rangers (2003–2004). Ta tuli Blackburn Roversiga Inglismaa meistriks hooajal 1994–95 ning Manchester Unitediga hooaegadel 1998–99 ja 1999–2000.

Norra jalgpallikoondises mängis Berg aastatel 1992–2004 kokku 100 korda ja lõi üheksa väravat. Ta kuulus Norra koondisse 1994. ja 1998. aasta maailmameistrivõistlustel ning 2000. aasta Euroopa meistrivõistlustel.

Treenerina alustas Berg tööd 2000. aastate keskel. Ta on olnud Norra klubide Lyn (2005–2008), Lillestrøm (2008–2011) ja Stabæk (2018–2019), Inglismaa klubi Blackburn Rovers (2012), Poola klubi Varssavi Legia (2014–2015), Ungari klubi Videoton (2017–2018) ning Küprose klubi AC Omonia (alates 2019. aastast) peatreener.
Piz Bianco

**Piz Bianco** (ka *Piz Alv*) on väike mäetipp Piz Berninast põhjas, Alpide Bernina mäestikus. See asub Pontresinast lõunas Graubündeni kantonis.

Piz Bianco on lumise seljandiku *Biancograti* (või *Crast'Alva*) kõrgeim punkt. Tippu läbivad sageli mägironijad teel Piz Berninale.
Viivi Sõnajalg

**Viivi Sõnajalg** (sündinud **Viivi Maripuu**; 13. september 1962 – 10. august 2021) oli eesti laulja ja laululooja. 

Ta lõpetas 1981. aastal Kingissepa 1. Keskkooli. 

Enim tuntust kogus ta pereansamblis Sõnajalg, kus olid ka tema kaksikõde Siiri ning mõlema abikaasad Oleg ja Andres Sõnajalg. 

Koos abikaasa Oleg Sõnajalaga kasvatas ta üles viis last. 

Ta oli aastaid alkoholi- ja ravimisõltlane.

Viivi Sõnajalg on maetud Saaremaale Karja kalmistule.

## Viited
Gideon Ernst von Laudon

**Gideon Ernst von Laudon** (ka **Laudohn**, **Loudon**; 2. veebruar 1717 Toce mõis, Ļaudona kihelkond – 14. juuli 1790 Neutitschein, Määrimaa) oli baltisaksa päritolu Austria väejuht (generalissimus), vabahärra. 

Laudon oli Preisi kuninga Friedrich Suure üks edukamaid vastaseid, võites teda 1759. aastal Kunersdorfi lahingus. 1789. aastal vallutasid Austria väed tema juhtimisel Ottomanidelt Belgradi.

## Päritolu ja lapsepõlv
Gideon Ernst von Laudon sündis 2. veebruaril 1717 Võnnu kreisi Toce mõisas sealse mõisniku ja Poola ooberstleitnandi Otto Gerhard von Laudoni ning Sophia Eleonora von Bornemanni teise lapsena. Ta ristiti Laudona kirikus ning tema vaderite hulgas oli muuhulgas tädimees Võnnu kreisikomissar Johann Haffstein. Laudonid (ka Loudonid) oli põline Liivimaa aadlisuguvõsa, kelle peamõisaks oli Toce mõis, mis oli nende valduses juba 15. sajandist.

## Sõjaväekarjäär
### Varajane teenistuskäik
### Sileesia sõjad

### Hilisem karjäär
## Autasud
*Maria Theresia militaarordeni (*Militär-Maria-Theresien-Orden*) suurrist
## Perekond
## Esivanemad
 
## Viited

## Välislingid
*Väljavõte Liivimaa rüütelkonna genealoogilisest käsiraamatust
Presidendi käändkond

**Presidendi käändkonnaks** on hakatud nimetama keelenormist hälbivat nähtust, kus perekonnanime ei käänata enam nimekäänamisreeglite järgi (nt Jõgi: Jõe *vs.* Jõgi: Jõgi). 

Väljend võeti Eesti Keele Instituudis kasutusele naljatamisi seoses just Eesti presidentide perekonnanimede käänamisel tekkinud segadusega. Nimelt täheldati, et kui enne valimisi käänati Arnold Rüütli nime reeglipäraselt Rüütel: Rüütli, siis pärast valimisi esines vorm Rüütel: Rüüteli. Sama juhtus Lennart Meri puhul, kelle perekonnanime pärast tema presidendiks saamist kiputi käänama mitte enam Meri: Mere: Merd, vaid Meri: Meri: Merit. Pole täpselt teada, kas seda nõudis president ise või tema kantselei. Küll aga on teada, et oma perekonnanime erandliku käänamise soovi on selgelt väljendanud president Kersti Kaljulaid, andes kindlaid juhiseid, et tema nime käänataks muutumatu tüvega ehk astmevahelduseta (Kaljulaid : Kaljulaidi : Kaljulaidi), ehkki reeglipärane käänamine on Kaljulaid : Kaljulaiu : Kaljulaiule).

Samal moel on hakatud käänama veel mõne avaliku elu tegelase nime (nt Kallas: Kallase, Jõgi: Jõgit, Kaljurand : Kaljurandi). Käänamiskartuse tekkepõhjusena on toimetaja Maris Jõks oletanud hüperkorrektsust: kardetakse nime käänata, sellega lugupidamatust näidata. 

## Üldreegel ja keelesoovitused
Eesti keelekorraldajad soovitavad käänata eesti perekonnanimesid reeglipäraselt ehk nii, nagu käänatakse vastavaid käändsõnu. Uusim keelekorralduslik allikas, mis kinnitab aastakümneid kehtinud põhimõtet, et "Eesti perekonnanimesid käänatakse üldiselt sama moodi, nagu käänduvad eesti sõnad", on **[[EKI teatmik]]**.

Nimede väärkäänamise põhjenduseks on toodud nime kandja soovi, kuid seda on põhjust küsida vaid siis, kui nime on võimalik käänata mitmeti (näiteks Kuld: Kuldi või Kulla), kuid **[[EKI isikunimeandmebaas]]i** järgi mitut moodi käänatavaid nimesid eriti palju pole.

Korrektsusega ülepingutamine tekitab segadust, mille tagajärjel kiputakse isegi eluta objektide nimesid/nimetusi valesti käänama; nii näiteks on valesti käänatud laeva Leiger nime (Leigeri *vs.* Leigri).

## Vaata ka
* käänamine
* grammatika
* eesti keel
* nimi
* kantseliit

## Viited
Piz Zupò

**Piz Zupò** (3996 m) on mägi Alpide Bernina mäestikus, asudes Šveitsi ja Itaalia vahelisel piiril. See asub Morteratschi (Graubünden) ja Malenco (Lombardia) orgude vahel. Piz Zupò on Piz Bernina järel kõrguselt teine tipp mäestikus.

Esimese mäkketõusu tegid L. Enderlin ja Serardi, koos Badrutt (mägikitsekütt) 9. juulil 1863.

## Vaata ka

* Šveitsi mägede loend
Optofluidika

**Optofluidika** on uurimis- ja tehnoloogiavaldkond, milles on ühendatud fluidika (eelkõige mikrofluidika) ja optika eelised. Selle tehnoloogia rakenduste hulka kuuluvad näidikud, biosensorid, laboriseadmed, läätsed, molekulaarse pildi ja energia vahendid.

## Ajalugu

Vedelikuoptiliste seadmete idee ulatub tagasi vähemalt 18. sajandisse, mil pakuti välja (ja lõpuks arendati välja) elavhõbeda pöörlevad basseinid vedelik-peegelteleskoopidena. 20. sajandil töötati välja uued tehnoloogiad, nagu värvainelaserid ja vedeliku südamiku lainejuhid, mis kasutasid ära häälestatavust ja füüsikalist kohandatavust, mida vedelikud pakkusid nendele uutele fotoonilistele süsteemidele. Optofluidika valdkond hakkas ametlikult tekkima 2000. aastate keskel, kui mikrofluidika ja nanofotoonika valdkonnad küpsesid ning teadlased hakkasid otsima sünergiat nende kahe valdkonna vahel. Üks selle valdkonna peamisi rakendusi on *lab-on-a-chip* ja biofotoonilised tooted.

## Ettevõtted ja tehniline üleminek

Optofluidika ja sellega seotud teadusuuringud on toonud kaasa uute toodete ja alustavate ettevõtete loomise. Varioptic on spetsialiseerunud elektrifiltril põhinevate läätsede arendamisele arvukateks rakendusteks. Optofluidics, Inc. asutati 2011. aastal Cornelli ülikoolist, et arendada molekulaarse püüdmise ja haiguste diagnoosimise vahendeid, mis põhinevad fotooniliste resonaatorite tehnoloogial. Liquilume UC Santa Cruzist on spetsialiseerunud molekulaardiagnostikale, mis põhineb noole lainerjuhtidel.

Euroopa Komisjon käivitas 2012. aastal uue COSTi raamistiku, mis tegeleb üksnes optofluidikaga ja selle rakendamisega.

## Viited
Piz Scerscen

**Piz Scerscen** (romanši keeles; itaalia: *Monte Scerscen*, varem *Monte Rosso di Scerscen*) on üks kõrgemaid tippe Bernina mäestikus, ulatudes Šveitsi ja Itaalia vahelisele piirile. See on Piz Bernina kõrvaltipp, mis ühendab selle 3882 m kuru kaudu kirdeseljandikuga. Selle nimi tähendab 'ümmargust mäge'.

Mäel on silmapaistev teisene tipp nimega *Schneehaube* (3875 m).

Esimese tõusu Piz Scerscenile tegid Paul Güssfeldt, Hans Grass ja Caspar Capat 13. septembril 1877 loodeosa kaudu, laskudes sama teed pidi. See on hästituntud *Eisnase* marsruut, mis hõlmab 100 m jääkallaku (60–70°), kuigi selle täpse pikkuse ja kalde üle vaieldakse. See oli marsruut, mida Walter Risch järgis mäe esimesel soolotõusul 1924. aastal. Esimese tõusu loodeküljelt tegid Christian Klucker ja L. Norman-Neruda 9. juulil 1890.
Piz Argient

**Piz Argient** on mägi Alpide Bernina mäestikus Itaalia ja Šveitsi Graubündeni kantoni vahelisel piiril.

Tipp on ümbritsetud põhjas Morteratschi liustiku, läänes Ülem-Scersceni liustiku ning lõunas ja idas Fellaria liustikuga. See on eraldatud Piz Zupòst idas Fuorcla dal Zupòga (3851 m) ja Crast' Agüzzast loodes Fuorcla da l'Argientiga (3705 m).

## Mägihütid

* Rifugio Marco e Rosa (3610 m) 
* Rifugio Marinelli Bombardieri (2813 m)
EKNK Valga kogudus

**EKNK Valga Kogudus** on Eesti Kristliku Nelipühi Kiriku (EKNK) kogudus Valgas. Koguduse koosolekud toimuvad pühapäeviti kell 11:00 ja noortekad reedeti 18:00 aadressil Kungla 34.

## Viited
 

## Välislingid
* EKNK Valga Kogudus
Piz Roseg

**Piz Roseg** on mägi Val Rosegi kohal Bernina mäestikus, Šveitsi Graubündeni kantonis.

Selle peamisel harjal on kaks tippu:

: * kõrgem tipp kagus (3937 m) 
: * tipp loodes, tuntud kui *Schneekuppe* (3920 m)

Silmapaistev tipp on ka idakirde seljandikul, nimega *Roseg Pitschen* (3868 m) (Itaalia piiril).

## Ajalugu

Esimese tõusu *Schneekuppele* tegi F. T. Bircham koos teejuhtide Peter Jenny ja Alexander Fleuryga 31. augustil 1863. Mäe kõrgeimasse punkti jõudsid 2 aastat hiljem Adolphus Warburton Moore ja Horace Walker koos teejuhi Jakob Andereggiga 28. juunil 1865.

Piz Rosegi eraldab Piz Scerscenist *Porta da Roseg* (ka *Güssfeldtsattel*) (3522 m). Selle seljandiku Šveitsi poolel – järsul jäänõlval kuni 70° – ronis esmakordselt Paul Güssfeldt koos teejuhtide Hans Grassi, Peter Jenny ja Caspar Capatiga 13. septembril 1872. Grass ja Capat olid eelmise päeva veetnud lõigates astmeid marsruudi esimesel 2/5. Järgmisel päeval lisasid nad esimesel tõusul veel vähemalt 450 astet.

Piz Rosegi 700-meetrisel kirdeküljel ronisid esmakordselt Christian Klucker ja L. Norman-Neruda 16. juulil 1890; küljel – märkimisväärse serakiribaga poolel teel – on mitmeid keerulisi teid. Klucker tegi koos M. Barberiaga ka esimese tõusu *Porta da Rosegi* Itaalia poolelt 21. juunil 1898.

## Galerii


Pilt:ValRoseg.jpg|Piz Roseg Val Rosegi kohal
Pilt:Roseg.jpg|Piz Roseg Val Rosegi kohal


## Vaata ka
* Šveitsi mägede loend
Spiši linnus

**Spiši linnus** (slovaki keeles *Spišský hrad*, ungari keeles *Szepesi vár*, poola keeles *Zamek Spiski*, saksa keeles *Zipser Burg*) on Kesk-Euroopa üks suuremaid linnuseid. See asub Žehra küla ja Spišské Podhradie linna lähistel Slovakkia idaosas. UNESCO maailmapärandi nimistusse kuulub see aastast 1993.

Linnuse hiilgeaeg jääb 16. sajandisse.

Ametliku visiidi käigus külastas seda 2023. aasta märtsi viimasel nädalal Eesti president Alar Karis, keda võõrustas Slovaki president Zuzana Čaputová.

## Välislingid
*
Bellavista

**Bellavista** on mägi Bernina mäestikus Šveitsis ja Itaalias. Mäge ümbritsevad idas *Fuorcla Bellavista* ja läänes *Pass dal Zupò*. Peamisel harjal on neli tippu, kõrgustel 3799, 3888, 3890 ja 3922 m idast läände.

Esimestena vallutasid kõik neli mäetippu Emil Burckhardt ja Hans Grass 10. septembril 1868. C. C. Branch ja B. Wainewright koos teejuhi Martin Schocheriga tegid esimese tõusu Bellavista tippu ja Piz Palü kolme mäetippu 19. augustil 1889.
Stéphane Bahoken

**Stéphane Cédric Bahoken** (sündinud 28. mail 1992 Grasse'is) on Prantsusmaal sündinud Kameruni jalgpallur, kes mängib ründajana Türgi kõrgliigaklubis Kasımpaşa ja Kameruni jalgpallikoondises.

Ta alustas klubikarjääri OGC Nice'is, mille noorteakadeemiaga liitus ta 2004. aastal. Klubi põhimeeskonnas debüteeris ta Prantsusmaa kõrgliigas hooajal 2010–11. Esimesed kaks väravat lõi ta Prantsusmaa kõrgliigas 10. märtsil 2013 mängus Montpellier' vastu. Hooajal 2013–14 oli laenul Šotimaa kõrgliigaklubis St Mirren.

2014. aasta juulis sõlmis ta lepingu RC Strasbourgiga, mis mängis toona veel Prantsusmaa tugevuselt kolmandas liigas. Hooajal 2015–16 kindlustas klubiga pääsu Prantsusmaa esiliigas ja järgmisel hooajal juba kõrgliigasse.

2018. aasta juunis sõlmis Bahoken lepingu Prantsusmaa kõrgliigaklubiga Angers SCO. Hooajal 2018–19 lõi ta Prantsusmaa kõrgliigas 11 väravat.

2022. aasta juunis sõlmis ta lepingu Kasımpaşaga.

2013. aastal mängis Bahoken neljal korral Prantsusmaa kuni 20-aastaste koondises. Kameruni jalgpallikoondises debüteeris ta 25. märtsil 2018 sõprusmängus Kuveidi vastu. 2019. aasta Aafrika rahvaste karikavõistluste esimeses alagrupimängus lõi ta värava Guinea-Bissau vastu ja kaheksandikfinaalis Nigeeria vastu. 2022. aasta Aafrika rahvaste karikavõistluste kolmanda koha mängus lõi ta värava Burkina Faso vastu.

Tema isa Paul Bahoken on endine jalgpallur, kes kuulus Kameruni koondisse 1982. aasta maailmameistrivõistlustel.

## Viited
Ismaël Traoré

**Ismaël Abdul Rahman Roch Traoré** (sündinud 18. augustil 1986 Pariisis) on Prantsusmaal sündinud Elevandiluuranniku jalgpallur, kes mängib kaitsjana Prantsusmaa kõrgliiga klubis Angers ja Elevandiluuranniku jalgpallikoondises. Ta on klubi meeskonna kapten.

Ta on kogu klubikarjääri jooksul mänginud Prantsusmaal: aastatel 2006–2012 mängis ta Sedan's ja 2012–2015 Brestis ning alates hooajast 2015–16 on ta mänginud Angers's. Hooajal 2014–15 Brestis mängides valiti ta Prantsusmaa esiliiga hooaja sümboolsesse koosseisu.

Elevandiluurannik jalgpallikoondises debüteeris Traoré 2012. aastal. Ta on kuulunud Elevandiluuranniku koondisse 2013. ja 2019. aasta Aafrika rahvaste karikavõistlustel
Mobirise

**Mobirise** on tasuta võrguühenduseta rakendus Windows ja Maci jaoks väikeste/keskmiste veebisaitide, sihtlehtede, veebipõhiste CV -de ja portfellide hõlpsaks loomiseks.  4000+ ilusat veebisaidi plokki, malli ja teemat aitavad teil hõlpsalt alustada.

## Viited

## Välislingid
* Veebileht
Spišské Podhradie

**Spišské Podhradie** (saksa keeles *Kirchdrauf*, ungari keeles *Szepesváralja*) on linn Slovakkias Prešovi maakonnas Levoča ringkonnas. Linn asub ajaloolises Spiši piirkonnas.

## Rahvastik

## Viited

## Välislingid
*
Assi Azar

**Assi Azar** (heebrea keeles אסי עזר‎; 10. juuni 1979 Holon) on iisraeli telesaatejuht.

Ta oli üks Tel Avivis korraldatud 2019. aasta Eurovisiooni lauluvõistluse õhtujuhtidest.

## Välislingid
*
Crast' Agüzza

**Crast' Agüzza** ([ˌkraʃtɐˈdʑytsɐ], ka **Cresta Güzza**) on mägi Bernina mäestikus Itaalias ja Šveitsis.

Tippu ümbritsevad põhjas Morteratschi liustik ja lõunas Ülem-Scersceni liustik. Sellest vahetult loodes asub Fuorcla Crast' Agüzza (3601 m); Collombi sõnul on see 'kõige olulisem liustikurada Bernina Alpide keskosas; positsioonilt võrreldav Col du Géantiga Mont Blanci mäestikus.' Esimene seltskond, kes pääses 23. juulil 1861 kurule (põhjasuunast), koosnes E. S. Kennedyst ja J. F. Hardyst koos teejuhtide Peter ja F. Jenny ning A. Fluryga. Esimene seltskond, kes läbis 28. juulil 1864 harja, koosnes Francis Fox Tuckettist ja E. N. Buxtonist koos teejuhtide Peter Jenny, Christian Micheli ja Franz Bineriga.

Tavaline tõus toimub kaljuse idaseljandiku kaudu Fuorcla da l'Argientist. Sellel marsruudil tõusis esmakordselt Emil Burckhardt koos Hans Grassi ja Peter Eggeriga 1874. aasta augustis.

Kohalikult on mägi tuntud ka kui Engadini Matterhorn.

## Hütid

* Rifugio Marco e Rosa (3597 m)
Hook Head

**Hook Head** (iiri keeles *Rinn Duáin*) on Iirimaa Wexfordi krahvkonna rannikul asuv neem, mis asub kolme jõe Nore'i, Suiri ja Barrowi suudmeala idapoolsel küljel. See on osa Hooki poolsaarest ja külgneb ajaloolise mõisa Loftus Halli aladega. See asub maanteel R734, umbes 50 km kaugusel Wexfordi linnast.

## Välislingid
Piz Morteratsch

**Piz Morteratsch** on mägi Bernina mäestikus Šveitsis. See külgneb idas Morteratschi liustikuga ja edelas Tschierva liustikuga.

See on üks ronimiseks kergemaid kõrgeid mägesid antud mäestikus. Tavaline marsruut järgib seda, mille võtsid esimesed mäkketõusjad C. Brügger ja P. Gensler koos teejuhtide Karl Emmermanni ja Angelo Klainguttiga 11. septembril 1858.

Kolm selle harja on tipputõusjatele keerukamad ja sellega kõrgemalt hinnatud:
* lõunakaguseljandik, esimene mäkketõusja P. J. H. Unna koos teejuhtidega, 1903
* idakirdeseljandik, esimesed mäkketõusjad kogu seljandikul Paul Schucan ja A. Pfister, 10. oktoober 1908 (ülemisele lõigule ronisid Max Schintz ning teejuhid Alois Pollinger ja tema poeg Josef Pollinger Sankt Niklausist Valais' kantonis 1892. aasta augustis)
* edelaseljandik, esimesed mäkketõusjad T. H. Philpott ja Mrs Philpott koos teejuhtide Peter Jenny ja Alexander Fleuryga 1868. aasta septembris

Mäge teenindatakse Bovali hütist (2495 m) ja Tschierva hütist (2573 m). Mõlemad on avatud 15. juunist kuni 15. oktoobrini. Lisaks on Bovali hütt avatud 15. märtsist kuni 15. maini ja Tschierva hütt märtsi lõpust kuni 15. maini.


PizMorteratschVonNorden.jpg|Piz Morteratsch põhjast vaadatuna. Tavaline marsruut nii Tschierva kui ka Bovali hütist läheb vasakule silmapiirile
Tschiervahuette2014.JPG|Tschierva hütt
Bovalhütte.jpg|Bovali hütt
Piz Cambrena

**Piz Cambrena** on mägi Alpide Bernina mäestikus, vaatega Lago Biancole Graubündeni kantonis. See paikneb Piz Palü ja Bernina kuru vahel.
Piz Tschierva

**Piz Tschierva** on mägi Alpide Bernina mäestikus, paiknedes Graubündeni kantonis Pontresinast lõunas. See asub mäestikus, mis eraldab Val Rosegi Morteratschi orust, Piz Berninast põhja pool. Selle tipp asub Val Rosegis.

Piz Tschierva asub kahe liustiku, *Vadret da Misauni* (põhjas) ja *Vadrettin da Tschierva* (lõunas) vahel. Palju suurem Tschierva liustik asub mäe lõunajalamil.

## Hütid

* Chamanna da Tschierva (2583 m)
* Chamanna da Boval (2495 m)
Piz Glüschaint

**Piz Glüschaint** on mägi Bernina mäestikus (Alpid), Itaalia ja Šveitsi vahelisel piiril. See asub Val Rosegi (Graubündeni kanton) ja Val Malenco (Lombardia) vahel. Selle põhjaküljel on Rosegi liustik.

## Vaata ka

* Šveitsi mägede loend
Boulaye Dia

**Boulaye Dia** (sündinud 16. novembril 1996 Oyonnax's) on Prantsusmaal sündinud Senegali jalgpallur, kes mängib ründajana Itaalia kõrgliigaklubis Salernitana ja Senegali jalgpallikoondises.

Hooajal 2017–2018 mängis ta Prantsusmaa tugevuselt neljanda liiga klubis Jura Sud, kus ta lõi 21 liigamänguga 15 väravat.

2018. aasta juulis sõlmis ta lepingu Prantsusmaa kõrgliigaklubiga Stade de Reims. Prantsusmaa kõrgliigas debüteeris ta 20. oktoobril 2018 mängus Angers' vastu. Esimese värava lõi ta Prantsusmaa kõrgliigas sama aasta 24. novembril mängus Guingamp' vastu. Hooajal 2018–19 jäi tema arvele Prantsusmaa kõrgliigas kolm väravat. Hooajal 2019–20 lõi ta seitse väravat. 25. oktoobril 2020 tegi ta mängus Montpellier' vastu kübaratriki, seejuures Reimsi esimese mängijana kõrgliigas alates 1978. aastast pärast Santiago Santamaríat. Hooajal 2020–21 lõi Dia Prantsusmaa kõrgliigas kokku 14 väravat, millega oli liiga suurim väravakütt sel hooajal.

2021. aasta juulis sõlmis ta viieaastase lepingu Hispaania kõrgliigaklubiga Villarreal. 2022. aasta augustis läks ta laenule Salernitanasse.

Senegali jalgpallikoondises debüteeris Dia 9. oktoobril 2020 sõprusmängus Maroko vastu. Koondisekarjääri esimese värava lõi ta 7. septembril 2021 MM-i valikmängus Kongo vastu. 2022. aastal tuli ta Senegali koondisega Aafrika meistriks.

## Viited
Ibn Qayyim al-Jawziyya

**Šams al-Dīn Abū ʿAbd Allāh Muḥammad ibn Abī Bakr ibn Ayyūb al-Zurʿī l-Dimashqī l-Ḥanbalī** (29. jaanuar 1292 Damaskuses – 15. september 1350 Damaskuses) oli islamiteoloog, Koraani tõlgendaja, hadithite tõlgendaja ja islamiõiguse Hanbali suuna silmapaistev esindaja.